
  OPĆINSKOM NAČELNIKU

Predmet: 
Donošenje Odluke o objavi Javnog poziva za sufinaciranje zbrinjavanja azbestnog krovnog pokrova na području općine Medulin u 2026. godini

OBRAZLOŽENJE

I. Pravni osnov za donošenje akta

Temeljem članka 28. Statuta Općine Medulin (Službene novine Općine Medulin br. 2/2013, 2/2018, 8/2018, 2/2020 i 1/2021) i članka 27. stavka 1. Pravilnika o građevnom otpadu i otpadu koji sadrži azbest (Narodne novine br. 69/16).

II. Osnovna pitanja koja se uređuju ovim aktom

S ciljem uklanjanja azbesta sa područja općine Medulin te uključivanjem Općine Medulin u sustav sakupljanja azbestnog otpada putem sufinanciranja troškova zbrinjavanja azbestnog krovnog pokrova, Općina Medulin će objaviti Javni poziv za sufinanciranje zbrinjavanja azbestnog krovnog pokrova.

Javnim pozivom će se dodijeliti bespovratna novčana sredstva fizičkim osobama, vlasnicima/suvlasnicima građevina koje se nalaze na području općine Medulin. 

Uzimati će se u obzir računi za zbrinjavanje azbestnog krovnog pokrova realizirani i plaćeni u 2024., 2025. i 2026. godini.

Svaki podnositelj prijave može podnijeti najviše jednu prijavu za jedan objekt.

Općina Medulin je u proračunu za 2026. godinu osigurala 5.000,00 EUR u svrhu realizacije Javnog poziva, na poziciji R752.1 - Ostale naknade građanima i kućanstvima iz proračuna - zbrinjavanje azbesta.
III. Posljedice koje će nastati donošenjem ovog akta

Donijeti će se Odluka te objaviti Javni poziv za dostavu prijava za sufinanciranje zbrinjavanja azbestnog krovnog pokrova na području općine Medulin u 2026. godini.

IV. Financijska sredstva potrebna za provedbu ovog akta

Za provedbu ovog akta, koristiti će se sredstva iz Proračuna Općine Medulin za 2026. godinu na poziciji R752.1 - Ostale naknade građanima i kućanstvima iz proračuna - zbrinjavanje azbesta.

Temeljem članka 28. Statuta Općine Medulin (Službene novine Općine Medulin br. 2/2013, 2/2018, 8/2018, 2/2020 i 1/2021) i članka 27. stavka 1. Pravilnika o građevnom otpadu i otpadu koji sadrži azbest (Narodne novine br. 69/16), Načelnik Općine Medulin donosi 

ODLUKU O OBJAVI

JAVNOG POZIVA ZA SUFINACIRANJE ZBRINJAVANJA AZBESTNOG KROVNOG POKROVA NA PODRUČJU OPĆINE MEDULIN U 2026. GODINI
Članak 1.

Općina Medulin je u proračunu za 2026. godinu osigurala 5.000,00 EUR u svrhu sufinanciranja zbrinjavanja azbestnog krovnog pokrova, na poziciji R752.1 - Ostale naknade građanima i kućanstvima iz proračuna - zbrinjavanje azbesta.

Članak 2.

Ukupan iznos od 5.000,00 EUR dodijeliti će se iz Proračuna Općine Medulin za 2026. godinu, sukladno Javnom pozivu za dostavu prijava za sufinanciranje zbrinjavanja azbestnog krovnog pokrova na području općine Medulin u 2026. godini, koji je, zajedno s prilogom Zahtjeva i Izjavama, sastavni dio ove Odluke.

Članak 3.

Nakon stupanja na snagu ove Odluke, objaviti će se Javni poziv za dostavu prijava za sufinanciranje zbrinjavanja azbestnog krovnog pokrova na području općine Medulin u 2026. godini, te će Načelnik Općine Medulin imenovati Povjerenstvo za dodjelu sredstava za sufinanciranje zbrinjavanja azbestnog krovnog pokrova na području općine Medulin u 2026. godini.

Članak 4.

Za provedbu ove Odluke, koristiti će se sredstva iz Proračuna Općine Medulin za 2026. godinu na poziciji R752.1 - Ostale naknade građanima i kućanstvima iz proračuna - zbrinjavanje azbesta. 

Članak 5.

Ova Odluka stupa na snagu danom donošenja i objavljuje se u Službenim novinama Općine Medulin.

